**JUDEŢUL HUNEDOARA MUNICIPIUL HUNEDOARA**

**PRIMĂRIA MUNICIPIULUI HUNEDOARA**

**PROCEDURĂ**

**privind selecția partenerilor**

**în cadrul Consorțiului regional integrat pentru învățământ dual HUNEDOARA**

**A. Context**

**Prezenta procedură se aplică în cadrul activității de selecție a partenerilor privați pentru încheierea unui Contract de Parteneriat în vederea constituirii Consorțiului regio- nal integrat pentru învățământ dual Hunedoara** în conformitate cu Ordinul Ministrului Educației Naționale nr. 6216/09.11.2022 cu modificările ulterioare pentru aprobarea Metodologiei privind constituirea Con- sorțiilor pentru învățământ dual.

Procedura se derulează în cadrul definit de Metodologia privind constituirea Con- sorțiilor pentru învățământ dual (anexată prezentei proceduri și parte integrantă a acesteia), aprobată prin Ordinul nr. 6216/09.11.2022 cu modificările ulterioare, al Ministerului Educației și are drept scop selecția partenerilor privați în vederea constituirii **CONSORȚIULUI REGIONAL INTEGRAT PENTRU ÎNVĂȚĂMÂNT DUAL HUNEDOARA.**

Consorțiul regional pentru învățământ dual este un parteneriat fără personalitate ju- ridică, constituit în baza unui Acord de parteneriat la nivel regional, de sine stătător, format cel puțin din următoarele tipuri de entități: licee profesionale de stat și/sau particulare acre- ditate, instituții de învățământ superior de stat sau private acreditate, autorități publice lo- cale și operatori economici.

**Scopul vizat prin constituirea Consorțiului constă în creșterea calității formării ele- vilor/studenților din Regiunea Vest,** raportat în special la nevoile pieței muncii, prin crește- rea numărului de calificări, domenii și competențe, precum și prin asigurarea unui parcurs educațional dual complet pentru elevi.

**Prin constituirea Consorțiul regional integrat pentru învățământ dual Hunedoara este vizată (fără a se limita) dezvoltarea unui campus profesional integrat,** în care se va desfășura învățământul preuniversitar dual și învățământul universitar dual și care va repre- zenta parte a infrastructurii școlare, infrastructurii universitare, pentru procesul de învățământ.

Selecția partenerilor din sectorul privat se realizează cu respectarea regimului incompatibilităților și conflictului de interese și a următoarelor principii: transparență, nediscriminare, tratament egal, eficiența utilizării fondurilor.

**Obiectivul prezentei proceduri este selecția transparentă a partenerilor privați – operatori economici** pentru constituirea Consorțiul regional integrat pentru învățământ dual Hunedoara.

Pentru constituirea consorțiului regional, având în vedere prioritățile identificate la nivel regional, au fost selectate următoarele domenii de acțiune prioritare:

* Electromecanică;
* Electric;
* Mecanică;
* Servicii
1. **Legislație specifică**

**Selecția partenerilor se realizează cu respectarea regimului incompatibilităților și conflictului de interese și a principiilor transparență, nediscriminare, tratament egal și efi- ciența utilizării fondurilor.**

În procesul de derulare a procedurii de selecție se are în vedere:

* Art. 28 din Ordonanța de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Or- donanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă
* Hotărârea nr. 209/2022 pentru aprobarea Normelor metodologice de aplicare a preve- derilor Ordonanţei de urgenţă a Guvernului nr. 124/2021 privind stabilirea cadrului ins- tituţional şi financiar pentru gestionarea fondurilor europene alocate României prin Me- canismul de redresare şi rezilienţă, precum şi pentru modificarea şi completarea Ordo- nanţei de urgenţă a Guvernului nr. 155/2020 privind unele măsuri pentru elaborarea Pla- nului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezi- lienţă.
* Metodologia privind constituirea Consorțiilor pentru învățământ dual, aprobată prin Ordinul nr. 6216/09.11.2022 al Ministerului Educației;
* Ordinul ministrului educației nr. 5732/29.09.2022 privind aprobarea Metodologiei de or- ganizare și funcționare a învățământului dual;
* Ordinul ministrului educației nr. 5733/29.09.2022 privind aprobarea Metodologiei de ac- ces și de organizare și desfășurare a admiterii în învățământul dual pentru calificări profe- sionale de nivel 4, conform Cadrului național al calificărilor;
* Ordinul ministrului educației nr. .5734/29.09.2022 privind aprobarea Metodologiei de acces și de organizare și desfășurare a admiterii în învățământul dual pentru calificări profesionale de nivel 5, conform Cadrului național al calificărilor;
* Ordinul ministrului educației nr. 5735/29.09.2022 privind aprobarea Metodologiei de elaborare și actualizare a calificărilor profesionale școlarizate prin învățământul preuni- versitar;
1. **Principalele activități din cadrul consorțiului**
2. Pregătirea elevilor în sistem dual pe baza standardelor de pregătire profesională, elab- orate sub coordonarea metodologică a Centrului National de Dezvoltare a Învățământului Profesional și Tehnic (CNDIPT), aprobate prin ordin al ministrului edu- cației, realizate pe baza standardelor ocupaționale, aprobate de Autoritatea Națională pentru Calificări (ANC).
3. Pregătirea studenților în sistem dual prin programe de studii universitare, acreditate de Agenția Română pentru Asigurarea Calității în Învățământul Superior (ARACIS) pentru calificări universitare, validate de Autoritatea Națională pentru Calificări (ANC).
4. În situația în care nu există standarde ocupaționale actualizate, standardele de pregătire profesională se realizează prin consultare cu operatorii economici.
5. Pentru formarea în sistem dual a elevilor/studenților, se încheie Contracte de studii și pregătire practică a elevilor/studenților din învățământul dual, între elev/student, res- pectiv părintele, tutorele sau susținătorul legal al elevului minor/studentului care nu a împlinit 18 ani, operatorul economic și unitatea/instituția de învățământ, contract care stabilește drepturile și obligațiile părților, conform Metodologiei de organizare și funcționare a învățământului dual aprobată prin Ordinul ministrului educației nr. 5732/2022.
6. Organizarea învățământului în sistem dual se face cu respectarea prevederilor legale aplicabile la data desfășurării activităților de formare cu privire la:
	1. constituirea formațiunilor de studiu/grupelor/claselor;
	2. orele alocate disciplinelor de studiu/de specialitate, pregătirii practice și stagiilor de pregătire practică, stabilite prin planurile cadru pentru ariile curriculare.
7. **Principalele activități ce vor fi derulate de către partenerii privați - operatori ecomici**

**în cadrul consorțiului sunt:**

1. organizarea și desfășurarea stagiilor de pregătire practică, prevăzute în planul cadru de învățământ pentru nivelul respectiv de calificare, precum și a componentei de pregătire practică din modulele de specialitate, convenite a se desfășura la operatori economici;
2. asigurarea condițiilor materiale - utilaje, echipamente, materii prime, materiale consu- mabile, energie și celelalte utilități necesare pentru practica elevilor și studenților orga- nizată în răspunderea lor, în conformitate cu standardele de pregătire profesională, pro- gramele de studii, planurile de învățământ și curriculumul în vigoare, inclusiv curricu- lumul în dezvoltare locală pentru stagiile de pregătire practică proiectate în colaborare cu instituția/unitatea de învățământ;
3. asigurarea resurselor umane necesare pentru pregătirea practică a elevilor și stu- denților, organizată la operatorul economic;
4. asigurarea echipamentelor de lucru și de protecție pentru elevi și studenți, pe pe- rioadele de formare derulate la operatorul economic;
5. asigurarea securității și sănătății în muncă a elevilor și studenților pe parcursul perioade- lor de formare derulate la operatorul economic, inclusiv examinările de medicină a mun- cii și analize medicale obligatorii pentru elevi/studenți;
6. angajarea cheltuielilor pentru asigurări de răspundere civilă în cazul unor eventuale ac- cidente, daune sau vătămări corporale generate în timpul pregătirii practice, în funcție de domeniul de activitate, la operatorul economic, pentru elevi și studenți;
7. asigurarea condițiilor necesare cu privire la dotări, materii prime, materiale consuma- bile, utilități și altele, pentru derularea probelor de admitere și a examenelor de certifi- care a calificării profesionale a elevilor/studenților, în funcție de locația convenită pen- tru organizarea acestora;
8. asigurarea pentru elevi și studenți a unei burse, cel puțin la nivelul celor acordate din

fonduri publice;

1. acordarea altor forme de sprijin material și stimulente financiare convenite prin Con- tractul de parteneriat;
2. asigurarea condițiilor necesare cu privire la dotări, materii prime, materiale consuma- bile, utilități, pentru derularea probelor de admitere și a examenelor de certificare a calificării profesionale a elevilor și studenților, în funcție de locația convenită pentru organizarea acestora;
3. asigurarea condițiilor necesare pentru evaluarea continuă a elevilor și studenților în ca- drul pregătirii practice la operatorul economic;
4. angajarea altor cheltuieli necesare pentru formarea de calitate a elevilor și studenților.
5. **Condiții de eligibilitate a partenerilor privați**
6. **Condițiile generale de eligibilitate**
	1. desfășoară activități în domeniul vizat de Consorțiu, pentru proiect și are rolul de anga- jator, respectiv poate angaja elevi/studenți formați/calificați în domeniul/domeniile său/sale de activitate;
	2. întreprinderea este înregistrată în Registrul Comerțului, prezentându-se în acest sens certificatul constatator emis de Oficiul Registrului Comerțului și activitățile pentru care primește finanțare sunt realizate pe teritoriul României;
	3. nu se află în niciuna dintre următoarele situații:
		1. în stare de insolvență, faliment, reorganizare judiciară, dizolvare, lichidare sau suspendare temporară a activității sau nu se află în situații similare în urma unei proceduri de aceeași natură prevăzute de legislația sau de regle- mentările naționale, să aibă afacerile administrate de un judecător-sindic sau activitățile sale comerciale să fie suspendate ori să facă obiectul unui aranja- ment cu creditorii sau să fie într-o situație similară cu cele anterioare, regle- mentată prin lege,
		2. nu și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general conso- lidat, cum ar fi, de exemplu buget de stat, bugete speciale, bugete locale, în conformitate cu prevederile legale în vigoare,
		3. nu a fost subiectul unei decizii de recuperare a Comisiei Europene, a unui furnizor de ajutor de stat/de minimis sau a Consiliului Concurenței sau, în cazul în care a făcut obiectul unei astfel de decizii, aceasta a fost deja execu- tată și creanța integral recuperată, cu dobânzile și penalitățile aferente,
		4. reprezentantul legal al liderului a fost condamnat în ultimii 3 ani, prin hotărâre definitivă a unei instanțe judecătorești, pentru o faptă care a adus atingere eticii profesionale sau pentru comiterea unei greșeli în materie pro- fesională,
		5. sunt considerate întreprinderi „în dificultate”,
		6. prezintă informații false sau nu prezintă informațiile cerute mai sus în cadrul procedurii de selecție.
	4. nu sunt rezidenți în scopuri fiscale sau sunt încorporați în temeiul legilor din jurisdicțiile

care figurează pe lista UE a jurisdicțiilor necooperante;

* 1. nu sunt controlați, direct sau indirect, de către acționarii din jurisdicțiile care aparțin de lista UE a jurisdicțiilor necooperante, în funcție de proprietarul beneficiar, astfel cum sunt definite în art. 3 pct. 6 din Directiva 2015/849 a Parlamentului European și a Consi- liului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parla- mentului European și a Consiliului și a Directivei 2006/70/CE a Comisiei;
	2. nu controlează, direct sau indirect, filialele sau unitățile permanente proprii din juris-

dicțiile care figurează pe lista UE a jurisdicțiilor necooperante;

* 1. nu împart dreptul de proprietate cu întreprinderile din jurisdicțiile care figurează pe lista UE a jurisdicțiilor necooperante.
1. **Condițiile specifice de eligibilitate în Metodologia privind constituirea consorțiilor**

**pentru învățământ dual**

**Operatorii economici fac dovada desfășurării de activități economice în domeniul de pregătire în care vor fi formați elevii/studenții, conform scopului și obiectivelor pentru care Consorțiul este constituit.**

*Operatorii economici parteneri în Consorţiu fac dovada activităţii desfăşurate efectiv de minimum 3 ani în domeniul de pregătire a elevilor/ studenţilor (profil tehnic).*

1. **Etapele și calendarul procesului de evaluare și selecție a propunerilor de parteneriat**

Sesiunea de depunere a propunerilor de parteneriat pentru constituirea Consorțiul regional integrat pentru învățământ dual Hunedoara se va desfășura conform *Calendarului procedurii pentru selecția partenerilor privați.* Pentru asigurarea transparentei, calendarul va fi afișat atât la sediul, cât și pe pagina web a Primăriei Municipiului Hunedoara.

***Apelurile de propuneri de parteneriat se adresează tuturor beneficiarilor eligibili, care sunt interesați de implementarea activităților Consorțiului regional integrat pentru învățământ dual Hunedoara.***

**Calendarul procedurii de selecție**

 **Depunerea documentație:** 16 februarie – 21 februarie 2023, ora 12.00 - termen limită

**Solicitări de clarificări cu privire la procedura de selecție a partenerului**:

16 februarie – 20 februarie 2023 ora 14:00 la adresa de e-mail: proiecte@primariahunedoara.ro

**Transmitere răspuns solicitări de clarificări** cu privire la procedura de selecție a partenerului: 1-2 zile lucrătoare de la primirea solicitării.

**Evaluarea documentației:** 21 februarie 2023, după ora 12

**Anunțarea rezultatelor intermediare:** 21 februarie 2023

**Depunere contestații:** 22 februarie 2023 până la ora 12,00

**Soluționarea contestațiilor:** 22 februarie 2023

# Afișarea rezultatelor finale: 22 februarie 2023

1. **Procedura de evaluare a partenerilor**

Pentru evaluarea partenerilor se va constitui o comisie la nivelul Primăriei Munici- piului Hunedoara. Comisia va analiza informațiile din cadrul scrisorilor de intenție depuse de agenții economici, va evalua ofertele și va stabili partenerii selectați. Scrisorile de intenție vor fi analizate în ordinea primirii lor, dar fără a depăși termenul limită stabilit prin anunțul de selecție.

Etapele procedurii de selecție:

* 1. Verificarea eligibilității, conform condițiilor de eligibilitate.
	2. Evaluarea calitativă a dosarelor de candidatură având în vedere următoarele cri- terii:
		1. Cifra de afaceri
		2. Experiența relevantă în desfășurarea de activități în domeniul în care vor fi formați elevii/studenți
		3. Susținerea parteneriatului pentru întreaga rută integrată profesională duală

**Grilă de evaluare**

|  |  |
| --- | --- |
| **Cifra de afaceri** | **Punctaj maxim: 30 puncte** |
| mai mică de 50.000 de euro | 10 puncte |
| între 50.000 și 250.000 de euro | 20 puncte |
| peste 250.000 de euro | 30 puncte |
| **Experiența relevantă în desfășurarea de activități în domeniul în care****vor fi formați elevii/studenții** | **Punctaj maxim: 40 puncte** |
| 3-5 ani | 20 puncte |
| > 5 ani | 40 puncte |
| **Susținerea parteneriatului pentru întreaga rută integrată profesională duală** | **30 puncte** |
| Susținerea parteneriatului pentru nivelurile de calificare 3-4/5, sau 6-7/8 | 15 puncte |
| Susținerea parteneriatului pentru nivelurile de calificare 3-8 | 30 puncte |

**Punctajul minim pentru un operator economic: 50 de puncte**

Rezultatele procedurii de evaluare vor fi facute publice prin publicare pe site-ul Primăriei conform calendarului procedurii de achiziție. Rezultatul evaluării poate fi contestat și va fi analizat de către o comisie de contestații conform calendarului de selecție.

După acceptarea intenției de parteneriat operatorii economici vor fi invitați la semnarea contractului de parteneriat.

1. **Documente necesare pentru participarea la procedură**

**Scrisoare de intenție – ANEXA 2 Fișa partenerului – ANEXA 3 Declarație de fidelitate - ANEXA 4**

**Declaratia de eligibilitate – ANEXA 5**

**Declarație de consimțământ privind prelucrarea datelor cu caracter personal - ANEXA 6**

Pentru entitățile operatori economici, societăți comerciale înființate in baza Legii nr. 31/1990 privind societățile, republicată, sau orice formă de asociere a operatorilor economici:

1. Documentele statutare, inclusiv ultimele actele adiționale, dacă există;
2. Certificatul de înregistrare fiscală/CUI;
3. Certificat constatator eliberat de Oficiul Registrului Comerțului care să ateste că organizația nu este în stare de faliment sau lichidare, nu are activitatea suspendată, nu este subiectul oricăror proceduri care se referă la astfel de situații, sau nu este în orice situație analogă provenind dintr-o procedură similară prevăzută în legislația și reglementările naționale în vigoare;
4. Bilanțul contabil pentru fiecare din ultimii 3 ani fiscali încheiați. Bilanțul contabil trebuie să cuprindă cel puțin: formular 01 „Capitaluri” și formular 02 „Rezultat patrimonial”. Bilanțul contabil trebuie să fie copie a exemplarului depus la organul fiscal în raza căruia funcționează, trebuie să fie vizibil numărul de înregistrare și antetul cu datele de identificare complete;
5. Certificatul de atestare fiscală, emis în conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare precum și a modelului și conținutului acestora;
6. Certificatul de atestare fiscală, emis în conformitate cu prevederile Ordinului comun, al ministrului administrației și internelor și ministrului finanțelor publice nr. 2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum şi a altor venituri ale bugetelor locale (in original). Certificatul trebuie să fie însoțit de Anexa privind

verificarea eligibilității solicitanților de fonduri externe nerambursabile emisă în conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: „obligațiile de plată scadente nu depășesc 1/6 din totalul obligațiilor datorate in ultimul semestru încheiat”.

1. Dispoziția/hotărârea/împuternicirea administratorilor/ administratorului pentru persoana desemnată să semneze documentele în cadrul Consorțiului, după caz;
2. Declarație de fidelitate în vederea respectării obligațiilor rezultate din Contractul de parteneriat (obligația de fidelitate pe o durată de minim 5 ani), conform Anexa 4

**Mențiuni:**

* 1. Lipsa unuia dintre documentele mai sus menționate care face dovada îndeplinirii condițiilor solicitate prin prezenta procedură, conduce la respingerea solicitării selectie.
	2. UAT Municipiul Hunedoara își rezervă dreptul de a solicita documente suplimentare partenerului selectat înainte de încheierea acordului/contractului de parteneriat.
	3. Toate activitățile prestate pe perioada derulării procesului de selecție nu fac obi- ectul niciunei pretenții de natură financiară sau de orice altă natură, pentru niciuna din părți.

**9. ANEXE**

Anexa 1 – Anunțul de selecție; Anexa 2 – Scrisoare de intenție; Anexa 3 - Fisa partenerului; Anexa 4 - Declarație de fidelitate;

Anexa 5 - Declaratia de eligibilitate

Anexa 6 - Declarație de consimțământ privind prelucrarea datelor cu caracter personal Anexa 7 - Metodologia privind constituirea Consorțiilor pentru învățământ dual, conform Ordinului nr. 6216/09.11.2022 al Ministerului Educației;

Anexa 8 - Contract de parteneriat pentru constituirea consorțiului pentru învățământ dual;